section_heading: Povijest
paragraph_text: Klub nastavlja tradiciju prva dva virovitička nogometna kluba, Đačkog Sportskog Kluba Ilirija osnovanog 1908. godine, te Građanskog Sport Kluba Virovitica osnovanog 1908. ili 1911. godine, koji su se ubrzo i fuzionirali. U razdoblju prije Prvog svjetskog rata igrali su utakmice protiv susjednih klubova iz Koprivnice, Bjelovara i mađarskog grada Barcsa ali i sa zagrebačkom Concordijom. Prvi svjetski rat je donio zabranu rada sportskih klubova tako da je klub prestao s radom.